**Այա Թարիք** (արաբ․՝ آية طارق‎‎, 1989, Ալեքսանդրիա, Եգիպտոս), եգիպտացի նկարչուհի, որը հիմնականում աշխատում է գրաֆիտի և սթրիտ-արտ ուղղություններով։ Չնայած նրան, որ փողոցային արվեստը Եգիպտոսում ծաղկում է ապրել 2011 թվականի հեղափոխությունից հետո, Թարիքի աշխատանքները Ալեքսանդրիայի պատերին սկսել են հայտնվել դեռևս 2008 թվականից, երբ նա ընդամենը 18 տարեկան էր։ Նաև ստեղծել է մուրալներ շինությունների ներսում, որոնք, իր կարծիքով, նրան օգնել են ավելի լուրջ ընկալել նկարչի արժեքը։ Այնումանեայնիվ նա շարունակում է ընդգծել փողոցային արվեստի կարևորությանը, որը հասանելի է բոլորին։

Կենսագրություն
--------------

Այա Թարիքը ծնվել է 1990 թվականին։ Նրա պապը եղել է գրաֆիկական դիզայներ։ 2008 թվականին սկսել է աշխատել սթրիտ-արտ ուղղությամբ։

Կարիերա
-------

Շատ մասնագետների կողմից Թարիքը համարվում է Եգիպտոսի գլխավոր փողոցային նկարիչը։

Այա Թարիքը նկարահանվել է մի քանի անկախ ֆիլմերում, այդ թվում՝ Ահմեդ Աբդալի «Միկրոֆոն» (անգլ.՝ Microphone) ֆիլմում, որն ուսումնասիրում է Ալեքսանդրիայի գեղարվեստական աշխարհը։ Իր աշխատանքներից մեկում՝ «Ինչպես փչացնել ձեր ուղեղը»-ում (անգլ.՝ How to Fuck up Your Mind?), Թարիքը պատկերել է գրաֆիտիի նկարչի փառքի ակնթարթային վերելքն ու անկումը։ Անիմացիոն ֆիլմը արտացոլում է նաև լրատվամիջոցների հետ Թարիքի հարաբերությունների անձնական փորձը և թե ինչպես են դրանք ազդել նրա վրա։ Լինելով բացահայտ քննադատ՝ Թարիքն իր տեսակետներն արտահայտելու և հանրային վայրերում ուրիշներին փոխանցելու համար օգտագործում գրաֆիտի մեջ մասնագիտացած գեղարվեստական հարթակներ։ Նա իր փիլիսոփայությունը բացատրում է նրանով, որ գրաֆիտները «այն բանի համար չեն, որ լինեն հարուստ կամ զբաղեցնեն իրենց մեկուսի տեղը»։ Թարիքը ակտիվ է Ֆեյսբուք սոցիալական կայքում և մի քանի եգիպտական բլոգներում։

2012 թվականի վերջին Այա Թարիքը մասնակցել է Բեյրութում «Սպիտակ պատ» (անգլ.՝ White Wall) անվամբ ցուցահանդեսին, որն ամբողջ աշխարհից հավաքել էր գրաֆիտիստներին։ Այն Սարադար հիմնադրամի հետ համատեղ կազմակերպել էր Բեյրութի գեղարվեստի կենտրոնը և ներառում էր ինչպես կենտրոնում ցուցադրված, այնպես էլ Բեյրութի փողոցներում գտնվող աշխատանքները։

Չնայած Թարիկի աշխատանքները շատ մասնագետների կողմից դիտարկվում են որպես քաղաքական օրակարգի մաս, նա վստահեցնում է, որ իր նման նկարիչների մեծ մասն իրականում քաղաքականացված չեն և չեն զբաղվում քաղաքականությամբ, ինչպես և նրանց արվեստը, որը շեշտը դնում է ոճի և տեխնիկայի, այլ ոչ քաղաքական ծանր թեմաների վրա։ Թարիքը նշել է, որ հեղափոխությունից հետո Եգիպտոսի արևմտյան հայացքը կտրուկ փոխվել է, ուստի շատ արվեստագետներ իրենց աշխատանքներում պատկերում են քաղաքական իդեալներ, և նա ավելի շատ շահագրգռված է լավ արվեստի ստեղծմամբ, որը կարող է գնահատվել ավելին, քան պարզապես քաղաքական հայտարարություն։

Այա Թարիքն ընդգծում է փողոցային արվեստի կարևորությունը հատկապես Եգիպտոսում։ Չնայած իր երկրում տարածված ծանր գրաքննությանը՝ նա նշում է հանրության համար դրա չափազանց մատչելիությունը։ Թարիքն իրեն համարում է փորձարար-նկարիչ և իր ստեղծագործություններում հսկայական ստեղծագործական ազատություն է կիրառում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2 3  Balata, Angie. «The Graffiti "Superheroes"» (անգլերեն). The Arab British Centre. Արխիվացված է օրիգինալից 2013 թ․ ապրիլի 15-ին. Վերցված է 2019 թ․ օգոստոսի 27-ին.
3. 1 2  «Taking it to the Streets». *REORIENT - Middle Eastern Arts and Culture Magazine* (անգլերեն). Արխիվացված է օրիգինալից 2017 թ․ հուլիսի 4-ին. Վերցված է 2019 թ․ օգոստոսի 27-ին.
4. ↑  «Aya Tarek: For Art's Sake». *Cairo Scene* (անգլերեն). Արխիվացված է օրիգինալից 2019-03-25-ին. Վերցված է 2019 թ․ օգոստոսի 27-ին.
5. ↑  «Artists». *White Wall Beirut* (անգլերեն). Արխիվացված է օրիգինալից 2013 թ․ նոյեմբերի 25-ին. Վերցված է 2019 թ․ օգոստոսի 27-ին.
6. ↑  «تمصير.. "آية" بالجرافيتى: بروس لى ببدلة السادات.. و"القرود" ترى وتسمع وتتكلم». *today.almasryalyoum.com* (արաբերեն). Վերցված է 2019 թ․ օգոստոսի 27-ին.
7. ↑  Ali Amro. «Alexandria Re-Imagined: the Revolution through Art» (անգլերեն). Jadaliyya. Վերցված է 2019 թ․ օգոստոսի 27-ին.
8. ↑  «How To Fuck Up Your Mind!». *Vimeo* (անգլերեն). Aya Tarek. Վերցված է 2019 թ․ օգոստոսի 27-ին.
9. ↑  «White Wall: Beirut's street art exhibited» (անգլերեն). Ahram Online. Վերցված է 2019 թ․ օգոստոսի 27-ին.
10. ↑  «White Wall» (անգլերեն). White Wall. Արխիվացված է օրիգինալից 2017 թ․ հունիսի 5-ին. Վերցված է 2019 թ․ օգոստոսի 27-ին.
11. ↑  «World-renowned muralist Aya Tarek tags USF». *Creative Loafing Tampa* (անգլերեն). Վերցված է 2019 թ․ օգոստոսի 27-ին.